Ruth Sommerfelt Holst

Ruth Sommerfelt Holst (født Sommerfelt 10. desember 1877 i Holmestrand, død 13. februar 1959 i Oslo) var en norsk genealog og forfatter.

Familie 
Ruth Sommerfelt Holst var datter av prost og sogneprest Halfdan Einar Sommerfelt (1830-1901) og hans kusine Alette Jørgine Constanse Gjerdrum (1835-1891, datter av jurist, embetsmann og forretningsmann Ole Eliassøn Gjerdrum). Hun ble 21. september 1906 gift i Kristiania med ingeniør Johan Collett Holst (1878-1953).

Liv og virke 
Ruth Sommerfelt Holst er kjent for sine to slektshistoriske bøker. Den første av dem, Stamtavle over slægten Sommerfeldt henholdsvis Sommerfelt (tillæg av 1922) omhandler hennes egen slekt. I 1931 utga hun Slekten Krohn fra Kronborg og Ringerike. Begge bøkene ble utgitt privat, i kommisjon hos Cammermeyer i Kristiania.

Hun ble 17. februar 1959 bisatt fra Det gamle krematorium på Vår Frelsers gravlund i Oslo.

Bibliografi 
 1923: Stamtavle over slægten Sommerfeldt henholdsvis Sommerfelt (tillæg av 1922), Cammermeyer, Oslo
 1931: Slekten Krohn fra Kronborg og Ringerike, Cammermeyer, Oslo

Referanser

Eksterne lenker 
 Minneside basert på bilder og gravminnedata for Ruth Holst, (10.desember 1877 - 13.februar 1959), Slekt og Data Gravminnebasen

Kilder 
 
 

Norske forfattere
Norske genealoger
Personer fra Holmestrand kommune